ᱥᱟᱭᱤᱫᱽ ᱱᱩᱨᱩᱞ ᱦᱟᱥᱚᱱ

ᱥᱟᱥᱤᱫᱽ ᱱᱩᱨᱩᱞ ᱦᱟᱥᱚᱱ (᱒᱖ ᱰᱤᱥᱮᱢᱵᱚᱨ ᱑᱙᱒᱑ - ᱑᱒ ᱡᱩᱞᱟᱭ ᱑᱙᱙᱓) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱱᱟᱜᱟᱢᱤᱭᱟᱹ ᱟᱨ ᱥᱤᱧᱚᱛ ᱥᱚᱨᱠᱟᱨ ᱨᱮᱱᱤᱡ ᱢᱤᱫ ᱢᱟᱨᱟᱝ ᱨᱟᱡᱽᱱᱮᱛᱟᱭ ᱛᱟᱦᱮᱸ ᱠᱟᱱᱟ ᱾ ᱨᱟᱡᱽᱡᱚ ᱥᱚᱵᱷᱟ ᱨᱮᱱᱤᱡ ᱢᱤᱫ ᱥᱚᱦᱮᱛ, ᱩᱱᱤ ᱫᱚ ᱥᱤᱧᱚᱛ ᱨᱮᱱᱟᱜ ᱥᱮᱪᱮᱫ, ᱥᱟᱶᱛᱟ ᱵᱷᱟᱹᱞᱟᱹᱭ, ᱟᱨ ᱞᱟᱠᱪᱟᱨᱮᱛ ᱥᱚᱨᱠᱟᱨ (᱑᱙᱗᱑ - ᱑᱙᱗᱗) ᱟᱨ ᱯᱩᱪᱷᱤᱢ ᱵᱟᱝᱞᱟ ᱟᱨ ᱳᱰᱤᱥᱟ ᱨᱮᱱᱤᱡ ᱯᱚᱱᱚᱛ ᱜᱚᱢᱠᱮ (᱑᱙᱘᱖ - ᱑᱙᱙᱓) ᱨᱮᱱᱤᱡ ᱛᱟᱞᱢᱟ ᱯᱚᱱᱚᱛ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱾ 

ᱯᱟᱹᱪᱷᱞᱟᱹᱛ ᱟᱨ ᱥᱮᱪᱮᱫ
ᱦᱟᱥᱚᱱ ᱟᱜ ᱡᱟᱱᱟᱢ ᱫᱚ ᱞᱚᱠᱷᱱᱚᱣ, ᱥᱤᱧᱚᱛ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱥᱮᱭᱚᱫᱽ ᱚᱵᱽᱫᱩᱞ ᱦᱟᱥᱚᱱ ᱟᱨ ᱱᱩᱨ ᱯᱷᱟᱛᱤᱢᱟ ᱵᱮᱜᱚᱢ ᱛᱤᱠᱤᱱᱤᱡ ᱦᱚᱯᱚᱱ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱟᱡ ᱵᱟᱵᱟ ᱫᱚ ᱦᱚᱱᱚᱛ ᱥᱮᱴᱚᱞᱢᱮᱴ ᱟᱹᱢᱟᱹᱞᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱟᱨ ᱛᱟᱭᱚᱢ ᱛᱮᱫᱚ ᱩᱱᱤ ᱥᱮᱯᱮᱞᱮᱫ ᱴᱚᱴᱷᱟ ᱨᱮ ᱠᱚᱨᱴ ᱚᱯᱷ ᱣᱟᱨᱰ ᱨᱮᱱᱤᱡ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱟᱡ ᱢᱟᱢᱚ ᱦᱟᱲᱟᱢ ᱥᱟᱨ ᱥᱮᱭᱚᱫᱽ ᱵᱚᱡᱤᱨ ᱦᱟᱥᱚᱱ ᱫᱚ ᱚᱣᱩᱫᱷ ᱨᱮᱱᱟᱜ ᱫᱚᱨᱵᱟᱨᱜᱟᱲ ᱨᱮᱱᱤᱡ ᱢᱩᱬᱩᱛ ᱵᱤᱪᱟᱹᱨᱤᱭᱟᱹ ᱟᱨ ᱢᱩᱥᱞᱤᱢ ᱞᱤᱜᱽ ᱨᱮᱱᱤᱡ ᱧᱩᱢ ᱩᱨᱩᱢ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚ ᱑᱙᱓᱖ ᱨᱮ ᱦᱤᱱᱫᱩ ᱢᱩᱥᱞᱤᱢ ᱡᱩᱢᱤᱫᱽ ᱞᱟᱹᱜᱤᱫ ᱮ ᱰᱟᱠᱮ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱟᱡ ᱢᱟᱢᱚ ᱥᱮᱭᱚᱫᱽ ᱥᱚᱡᱽᱡᱟᱫᱽ ᱡᱟᱦᱤᱨ, ᱢᱤᱫ ᱵᱟᱨᱤᱥᱴᱚᱨ ᱟᱨ ᱧᱩᱛᱩᱢᱟᱱ ᱢᱟᱨᱡᱤᱥᱴ ᱛᱷᱤᱱᱠᱚᱨ ᱮ ᱛᱟᱦᱮᱸ ᱠᱟᱱᱟ ᱾ ᱢᱟᱨᱡᱤᱥᱴ ᱛᱷᱤᱱᱠᱚᱨ ᱟᱨ ᱥᱮᱭᱚᱫᱽ ᱚᱞᱤ ᱡᱟᱦᱤᱨ, ᱢᱤᱫ ᱵᱟᱨᱤᱥᱴᱚᱨ ᱡᱟᱦᱟᱸᱭ ᱫᱚ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱤᱡ ᱠᱟᱹᱱᱩᱱ ᱢᱚᱱᱛᱨᱤ ᱟᱨ ᱤᱨᱟᱱ ᱨᱮ ᱥᱤᱧᱚᱛ ᱨᱮᱱᱤᱡ ᱨᱟᱡᱽᱫᱩᱛ ᱮ ᱵᱮᱱᱟᱣ ᱮᱱᱟ ᱾ ᱦᱟᱥᱚᱱ ᱟᱜ ᱵᱟᱯᱞᱟ ᱫᱚ ᱱᱚᱵᱟᱵᱽᱡᱟᱫᱤ ᱠᱷᱩᱨᱥᱤᱫᱽ ᱞᱚᱠᱟ ᱵᱮᱜᱚᱢ ᱥᱟᱦᱤᱵᱟ ᱥᱟᱶ ᱦᱩᱭ ᱞᱮᱱ ᱛᱟᱦᱮᱸᱫ, ᱡᱟᱦᱟᱸᱭ ᱫᱚ ᱨᱟᱢᱯᱩᱨ ᱨᱮᱱᱤᱡ ᱱᱚᱵᱟᱵᱽ ᱨᱚᱡᱟ ᱚᱞᱤ ᱠᱷᱟᱱᱤᱡ ᱡᱚᱛᱚ ᱠᱷᱚᱱ ᱢᱟᱨᱟᱝ ᱦᱚᱯᱚᱱ ᱮᱨᱟᱭ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚ ᱞᱟᱦᱟ ᱥᱮᱯᱮᱞᱮᱫ ᱴᱚᱴᱷᱟ ᱨᱮ ᱑᱕ ᱜᱚᱱ ᱟᱹᱱᱤᱡ ᱢᱟᱹᱱ ᱟᱢᱮᱴ ᱨᱟᱡᱟᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱨᱤᱱ ᱫᱚ ᱵᱟᱨᱭᱟ ᱦᱚᱯᱚᱱ ᱢᱮᱱᱟᱜ ᱠᱤᱱᱟ, ᱥᱮᱭᱚᱫᱽ ᱥᱤᱨᱟᱡᱩᱞ ᱦᱟᱥᱚᱱ ᱢᱤᱫ ᱧᱩᱢ ᱩᱨᱩᱢ ᱥᱟᱬᱮᱥᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ 

ᱠᱮᱨᱤᱭᱟᱨ
ᱟᱠᱟᱰᱮᱢᱤᱠ
ᱩᱱᱤ ᱫᱚ ᱟᱡᱟᱜ ᱟᱠᱟᱰᱮᱢᱤᱠ ᱠᱮᱨᱤᱭᱟᱨ ᱨᱮᱱᱟᱜ ᱮᱛᱚᱦᱚᱵ ᱫᱚ ᱥᱠᱩᱞ ᱚᱯᱷ ᱳᱨᱤᱭᱮᱱᱴᱟᱞ ᱮᱸᱰ ᱟᱯᱷᱨᱤᱠᱟᱱ ᱥᱴᱟᱰᱤᱡᱽ, ᱞᱚᱱᱰᱚᱱ ᱨᱮ ᱱᱟᱜᱟᱢ ᱨᱮᱱᱤᱡ ᱜᱟᱞᱚᱪᱤᱭᱟᱹ ᱞᱮᱠᱟᱛᱮᱭ ᱮᱛᱚᱦᱚᱵ ᱞᱮᱫ-ᱟ ᱾ ᱩᱱᱤ ᱫᱚ ᱟᱞᱤᱜᱚᱰ ᱢᱩᱥᱞᱤᱢ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱱᱟᱜᱟᱢ ᱵᱤᱵᱷᱟᱜᱽ ᱨᱮ ᱯᱨᱚᱯᱷᱮᱥᱚᱨ ᱞᱮᱠᱟᱛᱮ ᱫᱟᱠᱷᱤᱞᱟ ᱞᱮᱱ ᱛᱟᱦᱮᱸᱫ, ᱡᱟᱦᱟᱸ ᱨᱮ ᱩᱱᱤ ᱫᱚ ᱪᱟᱭᱨᱮᱛ ᱦᱚᱸᱭ ᱛᱟᱦᱮᱸ ᱠᱟᱱ ᱛᱟᱦᱮᱸᱫ ᱾ ᱥᱟᱭᱤᱫᱽ ᱱᱩᱨᱩᱞ ᱫᱚ ᱟᱞᱤᱜᱚᱰ ᱨᱮ ᱱᱟᱜᱟᱢ ᱵᱤᱵᱷᱟᱜᱽ ᱨᱮᱱᱟᱜ ᱮᱛᱚᱦᱚᱵ ᱥᱮᱨᱢᱟ ᱨᱮᱫᱚ ᱩᱛᱱᱟᱹᱣ ᱠᱟᱹᱢᱤ ᱞᱟᱹᱜᱤᱫ ᱟᱹᱰᱤ ᱜᱟᱱ ᱜᱚᱲᱚ ᱥᱚᱦᱚᱫ ᱮ ᱮᱢ ᱞᱮᱫᱼᱟ ᱾ ᱛᱟᱭᱚᱢ ᱛᱮᱫᱚ ᱩᱱᱤ ᱫᱚ ᱥᱩᱛᱨᱮᱛ ᱟᱨ ᱥᱤᱧᱚᱛᱤᱭᱟᱹ ᱱᱟᱜᱟᱢ ᱠᱚᱸᱜᱽᱨᱮᱥ ᱨᱮᱱᱤᱡ ᱯᱟᱨᱥᱮᱛ ᱦᱚᱸᱭ ᱵᱮᱱᱟᱣ ᱮᱱᱟ ᱾ ᱦᱟᱥᱚᱱ ᱫᱚ ᱞᱚᱱᱰᱚᱱ ᱨᱮ ᱨᱳᱭᱟᱞ ᱦᱤᱥᱴᱚᱨᱤᱠᱟᱞ ᱥᱳᱥᱟᱭᱴᱤ ᱟᱨ ᱨᱳᱭᱟᱞ ᱮᱥᱤᱭᱟᱴᱤᱠ ᱨᱮᱱᱤᱡ ᱯᱷᱮᱞᱚᱭ ᱛᱟᱦᱮᱸ ᱠᱟᱱᱟ ᱾  

ᱨᱟᱡᱽᱟᱹᱨᱤ
ᱣᱟᱢᱯᱚᱸᱛᱷ ᱨᱮ ᱟᱹᱰᱤ ᱜᱮ ᱢᱟᱱᱟᱣ ᱵᱟᱛᱟᱣ ᱮ ᱫᱚᱦᱚᱭᱮᱫ ᱦᱟᱥᱚᱱ ᱫᱚ ᱑᱙᱖᱙ ᱠᱷᱚᱱ ᱑᱙᱗᱘ ᱫᱷᱟᱹᱵᱤᱡ ᱨᱟᱡᱽᱡᱚᱥᱚᱵᱷᱟ ᱨᱮᱱᱤᱡ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟ ᱾ ᱑᱙᱗᱑ ᱠᱷᱚᱱ ᱑᱙᱗᱗ ᱫᱷᱟᱹᱵᱤᱡ, ᱩᱱᱤ ᱫᱚ ᱥᱤᱧᱚᱛ ᱥᱚᱨᱠᱟᱨ ᱨᱮ ᱥᱮᱪᱮᱫ, ᱥᱟᱶᱛᱟ ᱵᱷᱟᱹᱞᱟᱹᱭ, ᱟᱨ ᱞᱟᱠᱪᱟᱨ ᱯᱚᱱᱚᱛ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮᱱᱤᱡ ᱥᱮᱪᱮᱫ ᱢᱚᱱᱛᱨᱤ ᱞᱮᱠᱟᱛᱮ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱱᱟᱜᱟᱢ ᱠᱷᱚᱸᱫᱽᱨᱚᱸᱫᱽ ᱯᱚᱨᱤᱥᱚᱫᱽ, ᱱᱟᱶᱟ ᱫᱤᱞᱞᱤᱭ ᱛᱷᱟᱯᱚᱱ ᱞᱮᱫᱼᱟ ᱾ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱥᱟᱶᱛᱟᱨᱤ ᱥᱟᱬᱮᱥ ᱠᱷᱚᱸᱫᱽᱨᱚᱸᱫᱽ ᱢᱟᱰᱮᱨ, ᱱᱟᱶᱟ ᱫᱤᱞᱞᱤ ᱨᱮᱱᱟᱜ ᱧᱮᱞ ᱡᱚᱛᱚᱱ ᱨᱮ ᱥᱤᱧᱚᱛ ᱨᱮ ᱒᱗ ᱥᱟᱶᱛᱟᱨᱤ ᱥᱟᱬᱮᱥ ᱠᱷᱚᱸᱫᱽᱨᱚᱸᱫᱽ ᱜᱟᱶᱛᱟ ᱨᱮᱱᱟᱜ ᱛᱷᱟᱯᱚᱱ ᱯᱟᱹᱪᱷᱞᱟᱹ ᱨᱮᱦᱚᱸ ᱛᱷᱟᱯᱚᱱᱤᱭᱟᱹ ᱞᱮᱠᱟᱛᱮᱭ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱞᱮᱠᱟ ᱥᱮᱱᱴᱟᱨ ᱯᱷᱚᱨ ᱥᱴᱚᱰᱤᱡᱽ ᱤᱱ ᱥᱳᱥᱚᱞ ᱥᱟᱭᱤᱱᱥᱮᱥ, ᱠᱚᱞᱠᱟᱛᱟ (᱑᱙᱗᱓) ᱾

ᱥᱟᱹᱠᱷᱭᱟᱹᱛ